**HIRDETMÉNY**

**A Szekszárdi Tankerületi Központ fenntartásában működő általános iskolákba történő beíratásra**

Értesítjük az érintett szülőket, hogy a 2021/2022. tanévre történő általános iskolai beíratásokra az alábbi időpontokban kerül sor:

**• 2021. április 15. (csütörtök) 8.00-19.00 óra között**

**• 2021. április 16. (péntek) 8.00-19.00 óra között**

Tankötelessé váló, azaz 2015. augusztus 31-ig született gyermekét - amennyiben megfelel az iskolába lépéshez szükséges fejlettségi feltételeknek - a szülő köteles a lakóhelye, ennek hiányában tartózkodási helye szerinti illetékes vagy a választott iskola első évfolyamára beíratni.

**Az első évfolyamra történő beíratáshoz az alábbi dokumentumok szükségesek**

1. gyermek nevére kiállított **személyazonosságot igazoló hatósági igazolványokat**
2. **nyilatkozat az életvitelszerű lakcímről** (életvitelszerű ott lakásnak minősül, ha a tanuló a kötelező felvételt biztosító iskola körzetében található ingatlant otthonául használja, és az ilyen ingatlan a polgárok személyi adatainak és lakcímének nyilvántartásában a tanuló lakóhelyeként vagy tartózkodási helyeként az iskolai beiratkozás első határnapját megelőző három hónapnál régebb óta szerepel)
3. **nyilatkozatot a törvényes képviseletről**

**Elektronikus jelentkezés lehetősége:**

Online regisztrációs felület: https://eugyintezes.e-kreta.hu/kezdolap

Előzetes regisztráció keretében a fenti weboldalon beküldheti a Szülő a gyermeke adatait az általános iskolába. Ebben az esetben a beiratkozáshoz szükséges iratok bemutatására a tanév első napján kerül sor.

A felvételről az iskola igazgatója dönt, a felvétel elutasítása esetén a szülő, a nemzeti köznevelésről szóló 2011. évi CXC. törvény 37.§ (2)-(3) bekezdése alapján jogszabálysértésre, illetve érdeksérelemre hivatkozással nyújthat be jogorvoslati kérelmet a kézhezvételtől számított 15 napon belül az iskola igazgatójának kell benyújtani.

**Gerzsei Péter s.k.**

**tankerületi igazgató**